Kudalūras
Kudalūras (tamil. கடலூர்  = Kaḍalūr, angl. Cuddalore, hind. कडलुर, IAST: Kaḍalur) – miestas Indijos pietryčiuose, Tamilnado valstijoje, į pietus nuo Pondičerio, Koromandelio krante, prie Bengalijos įlankos ir Gadilamo upės žiočių. Svarbus prekybinis (išvežami žemės riešutai, kopra, cukrus, ryžiai) ir žvejybos uostas. Tekstilės, maisto (cukraus, aliejaus) pramonė. Apylinkėse gaunama druska. Kudalūre veikia valstijos universiteto filialas. Yra Šv. Dovydo fortas (1600 m.). Geležinkelio stotis. Plentai į Pondičerį, Čidambaramą, Tiruvanamalajų, Virudhačalamą. 2011 m. 89,1 % miesto gyventojų buvo hinduistai, 6,1 % – musulmonai, beveik 4 % – krikščionys, 0,3 % – džainai.